

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 19.novembrī **Nr.603**

(prot.Nr.47, 4.§)

**Par apropriācijas pārdali starp Daugavpils pilsētas domes**

**pamatbudžeta programmām**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumiem Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli”, ņemot vērā Domes Finanšu komitejas 2020.gada 19.novembra sēdes protokolu Nr.37, atklāti balsojot: PAR – 10 (A.Broks, J.Dukšinskis, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 3 (A.Elksniņš, A.Gržibovskis, M.Lavrenovs), **Daugavpils pilsētas dome nolemj:**

Veikt apropriācijas pārdali Daugavpils pilsētas domei (reģ.Nr.90000077325, juridiskā adrese: K.Valdemāra iela 1, Daugavpils) starp pamatbudžeta programmām:

1. Samazināt apropriāciju pamatbudžeta programmā „Nekustamā īpašuma iegāde, nojaukšana, teritorijas attīstība” par 10422 *euro* saskaņā ar 1.pielikumu.
2. Palielināt apropriāciju pamatbudžeta programmā „Pašvaldības mājokļu un teritoriju uzturēšana un apsaimniekošana” par 10422 *euro* saskaņā ar 2.pielikumu.

|  |  |
| --- | --- |
| Pielikumā: | 1. Domes pamatbudžeta apakšprogrammas “Nekustamā īpašuma iegāde, nojaukšana, teritorijas attīstība” ieņēmumu un izdevumu tāmes grozījumi 2020.gadam. 2. Domes pamatbudžeta apakšprogrammas “Pašvaldības mājokļu un teritoriju uzturēšana un apsaimniekošana” ieņēmumu un izdevumu tāmes grozījumi 2020.gadam. |

Domes priekšsēdētājs *(personiskais paraksts)* I.Prelatovs